Jonas Enlund

pisi|Jonas Enlund 2022. aastal Wolfsburgi Grizzlysi mängijana
Jonas Enlund (sündinud 3. novembril 1987 Helsingis) on Soome jäähokimängija, kes mängib ründajana Soome kõrgliigaklubis Lahti Pelicans.

2006. aastal valis Atlanta Thrashers ta NHL-i draftis 165. valikuna, kuid Põhja-Ameerika liigades pole ta mänginud.

2006. aastal debüteeris ta Soome kõrgliigas Tappara meeskonnas. Hooajal 2009–10 oli ta Soome kõrgliigas Juhamatti Aaltoneni ja Jukka Hentuneni kõrval suurim väravakütt (28 väravat).

Aastatel 2010–2021 mängis Enlund KHL-is. Aastatel 2010–2015 mängis ta Novosibirski Sibiris, hooajal 2015–16 Jaroslavli Lokomotivis ja Peterburi SKA-s, hooajal 2016–17 Moskva CSKA-s ja Kunluni Red Staris, hooajal 2017–18 taas Novosibirski Sibiris ja hooajal 2018–19 Tšeljabinski Traktoris ning 2019–2021 Nižnekamski Neftehimikis. KHL-is on individuaalselt olnud tema edukaim hooaeg 2014–15 (17+28). Samal hooajal jõudis ta Sibiriga Idakonverentsi finaali, kus kaotati Kaasani Ak Barsile mängudega 1:4.

2021. aasta oktoobris liitus ta Saksamaa kõrgliigaklubiga Wolfsburgi Grizzlys. 2022. aasta septembris naasis ta Soome kõrgliigasse, kui liitus Pelicansiga.

Soome jäähokikoondise koosseisus on Enlund osalenud 2018. aasta taliolümpiamängudel ja mitmel aastal Euro Hockey Touril.

 Välislingid 

 Jonas Enlunud KHL.ru lehel
 Jonas Enlund hockeydb.com lehel

Kategooria:Soome jäähokimängijad
Kategooria:Jaroslavli Lokomotivi mängijad
Kategooria:Peterburi SKA mängijad
Kategooria:HK Moskva CSKA mängijad
Kategooria:Kunluni Red Stari mängijad
Kategooria:Tšeljabinski Traktori mängijad
Kategooria:HK Nižnekamski Neftehimiki mängijad
Kategooria:Tappara mängijad
Kategooria:Lahti Pelicansi mängijad
Kategooria:Sündinud 1987